రాజ్యాంగపర హక్కులను కాలరాయొద్దు - EENADU
సదస్సులో మాట్లాడుతున్న రాఘవాచారి
హన్వాడ, న్యూస్‌టుడే : రాజ్యాంగపరంగా ప్రజలకు వచ్చిన హక్కులను కాలరాయొద్దని పాలమూరు అధ్యయన వేదిక కన్వీనర్‌ ఎం.రాఘవాచారి పేర్కొన్నారు. రాజ్యాంగంలో దళితులకు, మహిళలకు అనేక హక్కులు ఉన్నాయని వాటిని అమలు చేయాల్సిన బాధ్యత ప్రతి ఒక్కరిపై ఉందని చెప్పారు. మంగళవారం తెలంగాణ వ్యవసాయ వృత్తిదారుల సంఘం ఆధ్వర్యంలో హన్వాడ ప్రెస్‌క్లబ్‌లో ఏర్పాటు చేసిన మానవ హక్కుల దినోత్సవ కార్యక్రమానికి ఆయన ముఖ్య అతిథిగా హాజరై మాట్లాడారు. కులపరంగా, వర్గపరంగా, రాజకీయంగా, ఆర్థికంగా మహిళలను, దళితులను అణగదొక్కుతున్నారని ఆవేదన వ్యక్తం చేశారు. దళిత మహిళలపై జరుగుతున్న అన్యాయాలపై ప్రభుత్వాలు చిత్తశుద్ధితో పని చేయటం లేదన్నారు. రాజ్యాంగపరంగా ఉన్న హక్కులను వారికి కల్పించాల్సిన బాధ్యత ప్రభుత్వాలపై ఉందన్నారు. చైతన్య మహిళా సంఘం జిల్లా కార్యదర్శి జ్యోతి, డీటీఎఫ్‌ అధ్యక్షుడు వామన్‌కుమార్‌, టీవీవీఎస్‌ రాష్ట్ర మహిళా కార్యదర్శి వెంకటేశ్వరమ్మ, జిల్లా కార్యదర్శి ప్రభుదాస్‌లు మహిళలపై జరుగుతున్న దాడులను ప్రభుత్వాలు నివారించాలన్నారు. ప్రధానంగా హత్యలు, అత్యాచారాల సంఘటనల్లో దోషులను కఠినంగా శిక్షించేందుకు చర్యలు చేపట్టాలని, ఇందులోనూ మానవ హక్కులను కాలరాయకూడదని పేర్కొన్నారు. రాష్ట్ర వ్యవసాయదారుల సంఘం కార్యదర్శి ఎం.వెంకటయ్య, కార్యదర్శి బి.నాగన్న తదితరులు పాల్గొన్నారు.
rajyangapara hakkulanu kaalaraayoddu - EENADU
sadassulo maatlaadutunna raghavachari
hanwada, neusetude : raajyaangaparamgaa prajalaku vachina hakkulanu kaalaraayoddani palamuru adhyayana vedika kanvinershe em.raghavachari perkonnaru. raajyaangamlo dalitulaku, mahilalaku aneka hakkulu unnaayani vaatini amalu cheyalsina baadhyata prati okkaripai undani cheppaaru. mangalavaaram telamgaana vyavasaaya vruttidaarula sangham aadhvaryamlo hanwada presseclable erpaatu chesina manava hakkula dinotsava kaaryakramaaniki aayana mukhya atithigaa hajarai matladaru. kulaparamgaa, vargaparamgaa, raajakeeyamgaa, aardhikamgaa mahilalanu, dalitulanu anagadokkutunnaarani aavedana vyaktam chesaru. dalita mahilalapai jarugutunna anyaayaalapai prabhutvaalu chittasuddhito pani cheyatam ledannaru. raajyaangaparamgaa unna hakkulanu vaariki kalpinchaalsina baadhyata prabhutvaalapai undannaaru. chaitanya mahila sangham jilla kaaryadarsi jyoti, dtf adhyakshudu vamanykumarse, tvvs rashtra mahila kaaryadarsi venkateswaramma, jilla kaaryadarsi prabhudaasselu mahilalapai jarugutunna daadulanu prabhutvaalu nivaarinchaalannaaru. pradhaanamgaa hatyalu, atyaachaaraala sanghatanallo doshulanu kathinamgaa sikshinchenduku charyalu chepattalani, induloonuu manava hakkulanu kaalaraayakuudadani perkonnaru. rashtra vyavasaayadaarula sangham kaaryadarsi em.venkatayya, kaaryadarsi bi.naganna taditarulu paalgonnaaru.